CELEX: C2005/106/74
Language: et
Date: 2005-04-30 00:00:00
Title: Kohtuasi T-74/05: The International Institute for the Urban Environment'i 16. veebruari 2005. aasta hagi Euroopa Ühenduste Komisjoni vastu

30.4.2005   
            
            
               ET
            
            
               Euroopa Liidu Teataja
            
            
               C 106/37
            
         The International Institute for the Urban Environment'i 16. veebruari 2005. aasta hagi Euroopa Ühenduste Komisjoni vastu
   (Kohtuasi T-74/05)
   (2005/C 106/74)
   Kohtumenetluse keel: inglise
   The International Institute for the Urban Environment, asukoht Delft (Madalmaad), esitas 16. veebruaril 2005 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Ph. W. M. ter Burg.
   Hageja palub esimese astme kohtul:
   
               —
            
            
               tühistada komisjoni otsus INFSO-R2/RB/SOC/Isc D(2004) 541407 finantsauditi IIUE-NL 02-BA14-032 kohta;
            
         
               —
            
            
               tuvastada, et hageja poolt nõutav summa on põhjendatud ja lepingutega kooskõlas;
            
         
               —
            
            
               lubada IIUE-l nõuda hüvitist selle aja eest, mis ta kulutas lepingute täitmisele, ja kohustada komisjoni tegema põhjendatud otsust vastavalt head haldustava käsitlevatele ühenduse õigusaktidele;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   The International Institute for the Urban Development on tervikuna hagejale kuuluv ühe isiku äriühing. 1999. aastal sõlmis ta komisjoniga lepingu nr IPS-1999-00016, mille kohaselt Institute pidi saama rahalist toetust tehnoloogilise arengukava “Innovatsiooni edendamine ning väikeste ja keskmise suurusega ettevõtjate osalemise toetamine” raames. Komisjon viis lepingupoolte poolt nõutavate hüvitiste suhtes läbi auditi ning hageja vaidlustab selle auditi tulemused personalikulude osas.
   Hageja väidab esiteks, et see meetod, mida Instituut kasutas personalikulude arvutamisel, vastas lepingu tingimustele ning et komisjoni tähelepanu juhiti sõnaselgelt nimelt sellele meetodile. Komisjon ei lükanud mingil viisil tagasi seda meetodit, mida hageja väitel oli kasutatud ka muude tema projektide puhul, mida komisjon oli samuti rahaliselt toetanud. Hageja väidab seega, et ta pidas seda meetodit põhjendatult komisjonile vastuvõetavaks.
   Hageja väidab veel, et vaidlustatud otsust ei ole piisavalt põhjendatud ja et see ei ole oma eesmärki arvestades proportsionaalne, kuna hageja poolt nõutav kogusumma on tema arvates mõistlik ja lepingutega kooskõlas.